GiliGold/VAD_KnessetCorpus huggingface dataset:
משה סרדינס:
 כולנו היינו בשלושה חודשי מלחמה, היינו עסוקים במלחמה
פנינה תמנו:
אתם לא מתפעלים את המלחמה, ואני אומרת לך שרבים מבני המנשה מפונים ואתם צריכים לשבת יום-יום במשך חודש וחצי-חודשיים ולסיים את העבודה
פנינה תמנו:
 אני לא מבינה את זה שבחצי שנה נפגשים רק פעמיים
רחל לשם:
רבים מהם נלחמים בעזה
פנינה תמנו:
 אין
פנינה תמנו:
 זה לא תשובה
פנינה תמנו:
 להיפגש פעמיים בחצי שנה, בעיניי, זה למסמס את העבודה
פנינה תמנו:
 החלטת ממשלה, אתה צריך לצאת מפה עם החלטה של הוועדה שהחלטת ממשלה תוגש בחודש הקרוב
פנינה תמנו:
 למי אתם מגלגלים את זה?
משה סרדינס:
אז אני בכל זאת רוצה להשלים
משה סרדינס:
 אנחנו לא חצי שנה, אנחנו מדברים על ארבעה חודשים
משה סרדינס:
 בחודש הראשון - - -
פנינה תמנו:
זה היינו הך
משה סרדינס:
לא, זה לא היינו הך
משה סרדינס:
 זה משמעותי
פנינה תמנו:
ארבעה חודשים – פעמיים?
משה סרדינס:
שלושה חודשי מלחמה, אני חושב - - -
פנינה תמנו:
אדון פינס, להיפגש פעמיים בארבעה חודשים זה בעיה
משה סרדינס:
שנייה, אני בכל זאת רוצה להשלים
משה סרדינס:
 אנחנו, בשלושה חודשי מלחמה, היינו עסוקים מאוד ועדיין עסוקים גם בתפעול של קהילת בני מנשה שנמצאת בטבריה, זו שנמצאת בירושלים
משה סרדינס:
 אני חושב שאם תעשי סיור בתוך בתי המלונות ותשאלי מי ביקר אותם ומי דאג להם בחודשים האלה מכל משרדי הממשלה, אני לוקח את זה בפער
משה סרדינס:
 אני, ברמה אישית, ביקרתי
משה סרדינס:
 הצוותים שלנו ביקרו, אנשי המקצוע שלנו ביקרו
עודד פורר:
בואו, לעניין הפנייה שלנו
משה סרדינס:
לא, רגע, אני עונה, זה חשוב
משה סרדינס:
 כי בסוף אני לא רוצה שתצא מפה איזושהי תחושה כאילו מישהו ישן שלושה חודשים
משה סרדינס:
 ממש לא
משה סרדינס:
 ביקרנו אותם גם בעיר טבריה, גם בקריית שמונה
משה סרדינס:
בסדר? טיפלנו בהם, אנחנו מטפלים בהם
משה סרדינס:
נתנו להם מעבר למה שהנוהל מאפשר
משה סרדינס:
 חרגנו מהנוהל
משה סרדינס:
 הבאנו גם מחשבים נוספים, טיפלנו במוסדות החינוך יחד עם משרד החינוך
משה סרדינס:
 טירה לא פה, אבל גם לזכותה
משה סרדינס:
 עשינו המון-המון פעולות גם בהקשר של הקהילה הזו
משה סרדינס:
 גם היום וגם בימים אלה
משה סרדינס:
 ולא בכדי בחרנו לנהל את הוועדה בשבוע הבא בעיר טבריה
משה סרדינס:
 גם כדי לפגוש את המפונים שנמצאים במלונות שם וגם לפגוש את הקהילה במקום שהיא נמצאת בה, יחד עם הוועדה
משה סרדינס:
 אנחנו נגיע גם לאזורי תעסוקה
משה סרדינס:
 הם יפגעו אותם גם שם
משה סרדינס:
 ושם אנחנו נגיע בהחלט למסקנות שאנחנו רוצים להגיע אליהן
משה סרדינס:
 הכנו תוכנית מקיפה ורחבה בנושא של קליטה
משה סרדינס:
      חלקים מהם כבר ביצענו, בסדר? אגרות חינוך של ילדים כבר הרחבנו באופן משמעותי
משה סרדינס:
 פטור מתשלום שכר לימוד התאמנו באופן מלא בפנימיות כולן, כולל כפר הנוער, כולל הישיבות והאולפנות – הם בפטור מלא כמו יוצאי אתיופיה
משה סרדינס:
 אז גם את זה ביצענו
משה סרדינס:
 נקודות זכות לכל תלמידים ותלמידות שלומדים במכינות ובישיבות הסדר, גם ביצענו, בתקציב 2024
משה סרדינס:
 בהחלט בפן הקהילתי זה נותן מענים, כי בסוף האוכלוסיות האלה מסתובבות באזורים האלו
משה סרדינס:
 עשינו המון-המון פעולות כדי לשפר באופן משמעותי ודרמטי, ונמשיך לעשות
משה סרדינס:
 זה לא מספיק
משה סרדינס:
      הרחבנו גם את הנוהל שקשור ליתומים
משה סרדינס:
 גם בהקשר הזה – בהתאמה מלאה לבני מנשה
משה סרדינס:
 השוואה ליוצאי אתיופיה בהקשר של שירות צבאי, וגם הרחבנו את זה לשירות הלאומי, שלא היה - - -
פנינה תמנו:
מה עם הדיור? מה עם הסיוע בדיור?
משה סרדינס:
אז גם בדיור אנחנו עובדים
משה סרדינס:
 אנחנו בתוך זה
פנינה תמנו:
לא, לא, לא
משה סרדינס:
אין לי תשובה
משה סרדינס:
 לא, פנינה
משה סרדינס:
 אין לי תשובה לכל נושא
משה סרדינס:
 לא פתרנו כל נושא, בסדר? לא פתרנו כל נושא
משה סרדינס:
 נושא הדיור הוא בהחלט נמצא ברפורמה משמעותית
משה סרדינס:
 הרחיב על המנכ"ל, יחד עם השר, שהיו פה בוועדה הקודמת
משה סרדינס:
 הם הרחיבו ודיברו על זה, והנושא של דיור הוא בהחלט בפתרון רחב בהקשר הזה
עודד פורר:
אוקיי, לסיכום רק תתייחס לנושא העלייה
משה סרדינס:
אז לגבי נושא הקליטה
משה סרדינס:
 בנושא העלייה, אני חושב שאני הראשון, ויתקן אותי מוטי, שאנחנו למעשה הראשונים שפנינו עם האפשרות והרעיון להביא בני מנשה ליישובי דרום צפון בהקשר החקלאי, של עבודה חקלאית
משה סרדינס:
 עשינו עבודה רחבה מאוד ונפגשנו עם אנשים רבים גם שעבדו במשרד העלייה והקליטה בעבר, וגם בהווה, וגם מול הקהילות עצמן
משה סרדינס:
 הגענו למסקנה שהפתרון של חקלאות, כרגע, בסדר? כרגע, בנקודת הזמן הזו בדרום, היא לא בקשב
משה סרדינס:
 יכול להיות שיש מקום ספציפי, ונבדוק אותו, בסדר? נבדוק אותו, מדוע - - -
עודד פורר:
מה זאת אומרת לא בקשב? לא, זה מעניין אותי
עודד פורר:
 מעניין אותי מה אמרו לכם
עודד פורר:
 זאת אומרת, אין צורך בעובדים חקלאיים?
משה סרדינס:
לא, אמרו שיש צורך גדול מאוד
משה סרדינס:
 הקשב שלהם, הקהילות שנמצאות בדרום, לבוא ולקלוט קהילה שיש לה הרבה מאוד צרכים והרבה מאוד אתגרים שצריך לטפל בהם מעבר לנושא התעסוקתי - - -
עודד פורר:
מול מי בדקתם?
משה סרדינס:
בדקנו מול שדות נגב, בדקנו מול שער הנגב
משה סרדינס:
 בדקנו גם מול הקיבוץ הדתי, כדי שייתן את הפלטפורמה של הגיור והקליטה
עודד פורר:
בדקתם מול עיריית נתיבות, למשל?
משה סרדינס:
עיריית נתיבות, גם
משה סרדינס:
 דיברנו איתם על האופציה של מגורים בנתיבות ועבודה חקלאית
משה סרדינס:
 הסיפור הזה, והפחד הגדול, ששוב, אני מודה, אני הבאתי את הרעיון, ויתקן אותי מוטי בדבריו אחר כך, הבאנו את הרעיון הזה ראשונים לשולחן, וככל שחקרנו והעמקנו בו הרגשנו שבא לברך ויוצא מקלל בהקשר הזה, בתקופה הזו
משה סרדינס:
 שיש עבודה חקלאית, שהם לא יתפסו, חלילה, כעובדים זרים החברה הישראלית
פנינה תמנו:
זה הסללה
משה סרדינס:
אז אני אומר, החשש הזה הוא רחב
משה סרדינס:
 אני לא רוצה לציין שמות של אנשים כי לא ביקשתי את רשותם, אבל אני אומר - - -
עודד פורר:
שים רגע בצד את נושא החקלאות
עודד פורר:
 שנייה רגע
עודד פורר:
 משה, יש פה שני אלמנטים
עודד פורר:
 האחד הוא אלמנט העלייה
עודד פורר:
 הוא ללא קשר לפתרונות תעסוקתיים; בין אם זה בחקלאות, בין אם זה בהיי-טק, בין אם זה ברפואה, בין אם זה בסיעוד – לא משנה בכלל
עודד פורר:
 ללא קשר לפתרונות תעסוקתיים, החובה להעלות את אותם 5,000
עודד פורר:
 הבקשה שלי ביוני 2023 הייתה לקדם החלטת ממשלה להעלאתם
עודד פורר:
 באף אחת מהחלטות הממשלה שהעלו עד עכשיו את בני המנשה וגם קהילות אחרות לא צוין נושא תעסוקתי
עודד פורר:
 הנושא התעסוקתי הוא אחד מסל הפתרונות
עודד פורר:
 יכול להיות שיהיה פתרון כזה, יכול להיות שיהיה פתרון אחר, של קליטה
עודד פורר:
 אבל, אני שואל מדוע לא לקדם החלטת ממשלה לגבי העלאתם עכשיו?
משה סרדינס:
אז זה בהמשך דבריי
משה סרדינס:
 חשוב לי, קודם כול, לדבר על הנושא של הקליטה, כי אני שם על השולחן, ודיברנו על זה גם בוועדות הקודמות – נושא הקליטה - - -
עודד פורר:
נושא העלייה שלהם הוא מותנה קליטה?
משה סרדינס:
נושא הקליטה הוא אקוטי להצלחה של העלייה
עודד פורר:
זה נכון לגבי כל עלייה
עודד פורר:
 זה נכון לגבי כל עלייה
משה סרדינס:
אנחנו עסוקים היום בתוכנית עלייה
ששון גואטה:
בצפון בדקתם?
משה סרדינס:
כן, בדקנו גם בעמק המעיינות, עם הקיבוצים
משה סרדינס:
 גם שם קיבלנו סירוב "לייט" בהקשר הזה
עודד פורר:
השאלה היום היא האם יש רצון להעלות אותם בכלל, או שזה מותנה בזה שמישהו יסכים
עודד פורר:
 זאת אומרת, הם עלייה שאנחנו בודקים קודם כול שיש מישהו שמסכים לקלוט אותם
עודד פורר:
 זה לא קיים בשום עלייה אחרת
משה סרדינס:
לא, לא
משה סרדינס:
 אז יש, הרצון קיים
משה סרדינס:
 אנחנו כבר עסוקים ועמלים על זה
עודד פורר:
אני לא ראיתי החלטת ממשלה לגבי העלאתם
משה סרדינס:
נכון, בלי החלטת ממשלה יש תוכנית
עודד פורר:
צריך החלטת ממשלה בשביל זה
משה סרדינס:
אנחנו מדברים על תקציב 2024, ובמסגרת תקציב 2024 אנחנו עסוקים בדבר הזה
פנינה תמנו:
אני רוצה לומר משהו, ואני אומר דווקא כמי שמאוד מזוהה במאבקים נגד אפליה וגזענות, וכמובן הסרת פטרונות ומניעה מהסללה – אני לא הייתי רוצה לשמוע אתכם לגבי הפתרונות של החקלאות
פנינה תמנו:
 אני חושבת שאסור לתייג קבוצה אחת כפתרונות לחקלאות
פנינה תמנו:
 אני רוצה לשמוע את בני המנשה, שגם ככה סובלים מגזענות, אנחנו זוכרים את הסיפור של יואל וכל הדיבורים על "צ'יינה, צ'יינה" והזה
פנינה תמנו:
 זה צריך לבוא מהם, מה הם רוצים
פנינה תמנו:
 וזה צריך להיות פתוח לעוד אוכלוסיות
פנינה תמנו:
 כי אם תגידו לי "כי הם עסקו בחקלאות" – אני לא יודעת, יכול להיות שעסקתם בחקלאות
פנינה תמנו:
 גם יוצאי אתיופיה עסקו בחקלאות
פנינה תמנו:
 הפתרון לא יכול להיות רק לבני המנשה
פנינה תמנו:
 הם לא מחליפים, מה שנקרא, סליחה על הבוטות, את הפיליפינים של הישראליים
פנינה תמנו:
      בואו
פנינה תמנו:
 בואו נוריד את זה ונגיד את זה על השולחן – חס וחלילה שנהיה במקום הזה
פנינה תמנו:
 ולכן גם אני מודה ליושב-הראש, שכשאני ראיתי שבצמד היה כתוב חקלאות, הוא מייד הסיר את השם של הדיון, והפתרונות צריכים להיות רחבים, לא רק חקלאות
ששון גואטה:
כן, אבל, אם אפשר, אני אסביר לך משהו
ששון גואטה:
 גם אנחנו, כשעלינו לארץ והביאו אותנו לגליל, הביאו אותנו, את יודעת, ליישב את הגליל ולתת פתרונות בכל מיני תחומי עבודה
ששון גואטה:
 ולאט-לאט, זה שאנחנו מביאים אותם ומיישבים אותם, בואו נגיד, מביאים אותם בצפון ואנחנו רוצים להכניס אותם באיזה שוק עבודה מסוים באיזה תחום מסוים – זה לא אומר שמפה הם לא יכולים להתפתח
ששון גואטה:
 וכן, בעזרת השם, הם ילמדו ויתפתחו וילכו לעוד מקצועות אחרים
פנינה תמנו:
אתה יודע להבטיח לי שלא יתייחסו אליהם כאילו הם פיליפינים?
ששון גואטה:
ברור
ששון גואטה:
 ברור
ששון גואטה:
 אני רוצה להתייחס ליהודי כמו לפיליפיני? הוא אמר לי שהוא בדק בעמק המעיינות – אני חושב שצריך לעלות יותר צפונה
עודד פורר:
בואו נשמע רגע, נמצא איתנו פה מנהל מו"פ בנגב, יעקב מוסקוביץ
יענקלה מוסקוביץ:
אני אציג את עצמי בקצרה ואחר כך אני אגיד מה אני חושב על העניין הזה
יענקלה מוסקוביץ:
 לי קוראים יענקלה מוסקוביץ, אני ממועצה אזורית רמת הנגב, אני מנהל המחקר של המועצה האזורית רמת הנגב, שהיא 20% משטח המדינה
יענקלה מוסקוביץ:
 עיקר ההכנסות שלנו באזור הזה זה מחקלאות
יענקלה מוסקוביץ:
 אנחנו מייצרים כמעט את כל מגווני המזון במדינת ישראל; אם זה בשר, חלב, ירקות – מה לא? הכל מגיע מהאזור שלנו
יענקלה מוסקוביץ:
 אזור חקלאי מאוד גדול
יענקלה מוסקוביץ:
 אני מדבר פה כעת גם בשם ראש המועצה, אנחנו היינו רוצים לקלוט את בני המנשה אצלנו כמונו
יענקלה מוסקוביץ:
 לא פחות ולא יותר
יענקלה מוסקוביץ:
 אני אומר את זה פה כהצהרה- אנחנו רוצים לקלוט אותם אצלנו
יענקלה מוסקוביץ:
     ואני רוצה להרחיב יותר מזה
יענקלה מוסקוביץ:
 דיבר איתי עודד אתמול, אני הבוקר פניתי לאחד החקלאים שלנו בבאר מילכה – אחד היישובים – כי אמרתי, אני אעשה שיעורי בית לפני שאני בא לישיבה, כי אני יודע שהוא הודי
יענקלה מוסקוביץ:
 התקשרתי אליו, ואני מספר לו את הסיפור, הוא אומר לי "אני בצמרמורת"
יענקלה מוסקוביץ:
 דרך אגב, זה אחד המשקים המצליחים שלנו
יענקלה מוסקוביץ:
 קוראים לו צ'רי שרון
יענקלה מוסקוביץ:
 אחד המשקים הכי זה
יענקלה מוסקוביץ:
 הוא אומר לי "אני משם, המשפחה שלי הגיעה משם
יענקלה מוסקוביץ:
 על מה אתה מדבר? אני עוד מעט מתעלף" הוא אומר לי
יענקלה מוסקוביץ:
 "תביא אותם לפה, אתה לא יודע איך זה מרים את רמת הנגב
יענקלה מוסקוביץ:
 עשרים קומות למעלה
יענקלה מוסקוביץ:
 זה עושה לכם, זה האנשים הכי טובים שיש
יענקלה מוסקוביץ:
 תביא אותם"
יענקלה מוסקוביץ:
 אני פעם בשנה נוסע לשם, נפגש, היו לי דמעות בעיניים כששמעתי אותו מדבר
יענקלה מוסקוביץ:
 זה לא נורמלי
יענקלה מוסקוביץ:
     אנחנו רוצים לקלוט אותם אצלנו, ולא סתם לקלוט אותם
יענקלה מוסקוביץ:
 נכון, אנחנו אזור חקלאי, הם יכולים להשתלב בחקלאות – אבל אנחנו רוצים ללמד אותם את החקלאות המתקדמת
יענקלה מוסקוביץ:
 רוצים שהם יהיו כמו החקלאים שלנו
יענקלה מוסקוביץ:
 יכול להיות שבהתחלה הם יעבדו וילמדו
יענקלה מוסקוביץ:
 אני מביא מכל העולם סטודנטים לרמת הנגב ללמוד חקלאות
יענקלה מוסקוביץ:
 הם באים, עובדים וגם לומדים, וחוזרים עם ההשכלה שלהם למדינות שלהם
יענקלה מוסקוביץ:
 למה שלא נעשה עם בני המנשה? למה לא להרים את הכפפה הזאת, ונסייע לאנשים האלה שיהיו כמונו
יענקלה מוסקוביץ:
 לא עובדים – שיהיו מתיישבים כמונו
פנינה תמנו:
תיתן להם בית? תתנו להם אדמה?
יענקלה מוסקוביץ:
נכון, נכון
פנינה תמנו:
אין בעיה, אז מי שרוצה, נשמע אותם
פנינה תמנו:
 עוד מעט נשמע את צבי היקר
יענקלה מוסקוביץ:
אני אגיד לך יותר מזה
יענקלה מוסקוביץ:
 מבחינה סטטוטורית, באזור שלנו, בלב האזור שלנו יש מה שנקרא "ניצנה"
יענקלה מוסקוביץ:
 "ניצנה" של הסוכנות היהודית
יענקלה מוסקוביץ:
 ניצנה, הרי, רתומה לכל הנושא הזה של העלייה במשך שנים, גם מאתיופיה, גם מאזרח אירופה שהגיעו
יענקלה מוסקוביץ:
 יש שם אולפנים, יש הכל
יענקלה מוסקוביץ:
 למה לא לרתום גם את ניצנה לדבר הזה? ללמד אותם עברית
יענקלה מוסקוביץ:
 עכשיו, יותר מזה, יש החלטה, ויש תב"ע כבר מאושרת להרחיב את ניצנה באופן משמעותי, ככה שמי שירצה לבנות את ביתו שם גם יוכל בהמשך לבנות את ביתו שם ולהתרחב, ולקבל שטחים חקלאיים והכל
יענקלה מוסקוביץ:
 למה לא לעשות את זה לאנשים האלה? צריך לקחת אותם בכפפות של משי ולהרים את האירוע הזה כמה שיותר מהר
יענקלה מוסקוביץ:
     אני אומר לך, המנכ"ל, אנחנו מוכנים להירתם בשיתוף אתכם
יענקלה מוסקוביץ:
 לעשות כל מה שצריך כדי שהאירוע הזה יקרה
יענקלה מוסקוביץ:
 תודה רבה
משה סרדינס:
כל הכבוד
משה סרדינס:
 שתדע לך, אני שמתי לשמוע את מה שאתה אומר
עודד פורר:
אני רוצה מילה ממשרד החוץ – מה המצב שם כרגע?
מיכל וילר טל:
נכון להיום, הדיון הזה התקיים גם ביוני, כמו שציינת, כשהמהומות בעצם פרצו במאי
מיכל וילר טל:
 וחשוב לציין שמדובר פה בהתפרצויות אלימות בין קבוצות אתניות שונות, וקהילת בני מנשה היא לא מטורגטת בגלל שהיא יהודית – היא גם כן נפגעת כנזק אגבי שקורה בין כל הקהילות שם
מיכל וילר טל:
 אז זה לא משהו שיש לו מאפיינים אנטישמיים
מיכל וילר טל:
 זה דבר ראשון
מיכל וילר טל:
 זאת אומרת, היא אינה מטרה, והיא נקלעה למצב הזה כמו שאר המיעוטים
עודד פורר:
השאלה אם היא בסכנה
עודד פורר:
 זה לא משנה למה – השאלה אם היא בסכנה
מיכל וילר טל:
היא כקהילה לא בסכנה יותר מבני מיעוטים אחרים אתננים שנמצאים באזור הזה
מיכל וילר טל:
 חשוב לנו להדגיש את זה
עודד פורר:
תראי, זה נכון גם לגבי אזורים אחרים שהם אזורי מלחמה, שכולם בסכנה
עודד פורר:
 כמו, למשל, ניקח את אוקראינה; כשהמלחמה פרצה שם כולם היו בסכנה ועדיין אנחנו רצינו שמי שזכאי עלייה ואפשר להעלות אותו מאוקראינה לפה, שנעלה אותו לפה
מיכל וילר טל:
אוקיי, אז אנחנו ממליצים באמת שהיוזמה לדון בהעלאת בני מנשה מהודו לישראל תתבצע בפרופיל תקשורתי וציבורי נמוך ככל האפשר
מיכל וילר טל:
 היא לא תתקבל בעין יפה - - -
עודד פורר:
המלצתכם לא התקבלה מהסיבה הפשוטה – שזה בפרופיל ציבורי ותקשורתי נמוך כבר הרבה שנים ולא קורה כלום
מיכל וילר טל:
אני רוצה לבקש רק לסיים את דבריי
עודד פורר:
לא, סליחה, הסיפור הזה, אני מכיר אותו 11 שנה
עודד פורר:
 11 שנה אני מכיר את הסיפור הזה
מיכל וילר טל:
סליחה, אנחנו לא פוסלים את היוזמה, אנחנו מבקשים להתייחס - - -
עודד פורר:
זה לא היוזמה
עודד פורר:
 גבירתי, לא, זאת לא היוזמה
מיכל וילר טל:
שנייה אחת
מיכל וילר טל:
 למדיניות החוץ של מדינת ישראל, יש לה גם קשרים אחרים עם הודו ולא רק - - -
עודד פורר:
יש לך קשרים למדינת ישראל עם הרבה מאוד מדינות בעולם
עודד פורר:
 גם עם ארצות הברית וגם עם מדינות נוספות, ושם היא יודעת לעודד עלייה ולפעול כדי להעלות משם עולים
עודד פורר:
 לא יכול להיות שקהילות שנמצאות בסכנה, ואתם יודעים מה? אני אגיד שיחד איתם יש לנו גם יהודים באתיופיה, וזכאי חוק שבות ואנשים שנמצאים שם שחיים במחנות ובצורה כבר לא ברורה הרבה מאוד שנים
פנינה תמנו:
יש לכם שר חדש, נפנה אליו
עודד פורר:
זה לא הגיוני
פנינה תמנו:
תגישו דוח שיש שם סכנה – יביאו אותם עוד שבוע-שבועיים
עודד פורר:
פשוט לא הגיוני
מיכל וילר טל:
אני רק הייתי רוצה להמשיך את הדברים שלי, בבקשה
מיכל וילר טל:
 ההמלצה הזאת לעשות את זה בפרופיל יחסית נמוך היא כדי למנוע איזושהי מתיחות עם הודו שאנחנו מתערבים בענייניה הפנימיים
מיכל וילר טל:
 עכשיו, כרגע, בשלושת החודשים הקרובים יתחילו בחירות בהודו ואנחנו לא רוצים למצוא את עצמנו במצב כזה שאנחנו פועלים באופן כזה שלא משרת או כן משרת את הפוליטיקה הפנימית בהודו
מיכל וילר טל:
 יחסי החוץ של מדינת ישראל הם מאוד חשובים, יש יחסים אסטרטגיים, שיתופי פעולה שלנו במגוון תחומים, לא רק בעת הנוכחית - - -
פנינה תמנו:
את שומעת את עצמך? את אומרת את זה על חשבון חייהם של יהודים
פנינה תמנו:
 שנייה, שנייה
פנינה תמנו:
 אתם, החובה שלכם זה גם להתריע
פנינה תמנו:
 מדינת ישראל – יש לה קודם כול חובה לעם היהודי
פנינה תמנו:
 לפני קשרי החוץ שלה
פנינה תמנו:
 קודם כול חובה להצלת יהודים
פנינה תמנו:
 אתם, יחד עם המל"ל, הייתם כבר צריכים לשים, להניח, על שולחן הממשלה ואצל השר על הדחיפות והנחיצות בהצלת הקהילה הזאת
פנינה תמנו:
 ואני אומרת לך, ברגע שיהיה לך את המסמך הזה, אני רוצה לראות ששר האוצר לא ייתן את הכסף
פנינה תמנו:
 אני ביצעתי כמה מבצעי חירום והמצב שלהם לא פחות חמור
פנינה תמנו:
 לא פחות חמור, וגם שם היו רגישויות
פנינה תמנו:
 היו רגישויות
פנינה תמנו:
 ולקחנו את הסיכון
פנינה תמנו:
 כי קודם כול הצלת יהודים
עודד פורר:
 אגב, לדעתי, על עליית בני מנשה התקבלו כבר לפחות שלוש או ארבע החלטות ממשלה
עודד פורר:
 או חמש
פנינה תמנו:
 היה את אוקראינה, היה את אתיופיה, היה את יהודי תיגראי
פנינה תמנו:
 היו מבצעי חירום שלקחו אחריות במשרד החוץ והניחו שולחן, כולל עם המל"ל, ותעלו אותם
פנינה תמנו:
 מה קורה לכם?
חמוטל רוגל פוקס:
גבירתי ואדוני יושב-הראש הוועדה, אני רק מצטרפת בנושא הזה למיכל
חמוטל רוגל פוקס:
 אני חמוטל רוגל פוקס, מנהלת מחלקת קהילות יהודיות במשרד החוץ
חמוטל רוגל פוקס:
 אני מלווה מקרוב מאוד גם את הנושא שדיברת עליו באתיופיה וגם את נושא בני המנשה
חמוטל רוגל פוקס:
 אני לא רוצה שיובן לא נכון – אנחנו נסייע בכל מה שנדרש בהעלאתם
חמוטל רוגל פוקס:
 הסיפור של להוריד פרופיל תקשורתי אל מול הודו – להפך – הוא יכול לפגוע - - -
עודד פורר:
אני מבין את ההמלצה, אני מבין את האמירה הזו
עודד פורר:
 ואני אומר לכם עוד פעם, אין לי בעניין הזה טענות אישיות כלפיכם
עודד פורר:
 אבל, האמירה הזו של להוריד פרופיל הייתה נכונה לשעתה, והסיבה שאני לא מקבל אותה, ופה הטענות שלי הן לממשלת ישראל, כי כשאנחנו מורידים פרופיל ממשלת ישראל לא עושה כלום
עודד פורר:
 לא נעים לי לומר, אבל ועדת המנכ"לים מתכנסת כי קבעתי דיון היום על עליית בני מנשה
עודד פורר:
 וזו לא הפעם הראשונה
עודד פורר:
 ואני לא רוצה לשתף אתכם בדיונים לא פומביים שעשינו על איך שהממשלה מתפקדת
עודד פורר:
 אם אנחנו לא קובעים דיונים הממשלה לא זהה, בהרבה מאוד תחומים
עודד פורר:
 צר לי
עודד פורר:
 זה כולל 16 או 17 דיונים שעשיתי פה על אולפנים, למשל
עודד פורר:
 כדי שיועילו בטובם לחתום על הסכם שכר משרד החינוך, משרד האוצר ומשרד העלייה והקליטה, כדי לסגור את הסוגייה הזו של האולפנים
פנינה תמנו:
זה נחתם?
עודד פורר:
נחתם
עודד פורר:
 אחרי שכופפנו פה את הידיים לכולם
חמוטל רוגל פוקס:
אנחנו מברכים על היוזמה
חמוטל רוגל פוקס:
 אנחנו רק רוצים להציף רגישות במסגרת - - -
פנינה תמנו:
עוד כמה זמן ייקח לכם לנסח מסמך שמתריע עם - - -
חמוטל רוגל פוקס:
יחסי החוץ עם מדינת ישראל
חמוטל רוגל פוקס:
 תודה
פנינה תמנו:
מה? מה תודה? אני שואלת אותך שאלה
פנינה תמנו:
 אני רוצה לדעת מתי אתם מגבשים מסמך לשר החוץ ולשר הקליטה, שיבינו את המצב
פנינה תמנו:
 זאת צריכה להיות ההנחיה שלך
פנינה תמנו:
 אתם תבינו לאשורו – מה מצבם, כרגע, של הקהילה
פנינה תמנו:
 כי בלי חוות הדעת המקצועית שלכם וחוות הדעת של המל"ל, כנראה הדחיפות לא תהיה באמת דחיפות
פנינה תמנו:
 ואני חושבת שאתה, כמשנה, כמי שנציג פה של השר, אתם חייבים להבין את המצב ולפעול בהתאם
פנינה תמנו:
 אם לא, שההיסטוריה תשפוט אתכם
עודד פורר:
 רצינו מבני הקהילה
עודד פורר:
 נתחיל עם צבי, בבקשה
צבי חאוטה:
אדוני, ראש ועדת העלייה והקליטה, עודד, שמחתי לראות שוב ושוב את הדאגה שלך לקדם את הקהילה החלשה הזאת
צבי חאוטה:
 יש פה שתי נקודות: הראשונה היא עלייה וקליטה – יותר מידי מתעסקים בעלייה
צבי חאוטה:
 יש עניין של הצלת נפש, יש מלחמה בהודו כבר יותר משבעה חודשים
צבי חאוטה:
 הבוקר קיבלתי את הידיעה שהייתה פצצה במרחב של בית הכנסת של בני המנשה
צבי חאוטה:
 אתמול בלילה נהרגו 6 אנשים
עודד פורר:
מבני הקהילה?
צבי חאוטה:
כן, בני הקהילה לא יכלו לקבור אותם שבעה חודשים; רק שבוע שעבר קברו אותם
צבי חאוטה:
 לצערנו
צבי חאוטה:
 הצלת נפש
צבי חאוטה:
 זה מצב חירום
צבי חאוטה:
 5,500 נותרו
צבי חאוטה:
 אני לא מבקש, אני לא התפללתי לקדוש ברוך הוא ש-5,500 איש יגיעו מחר
צבי חאוטה:
 אני מתחנן ואני מתפלל שיגיעו לפחות 700
צבי חאוטה:
 1,000 איש לפחות בשנה
צבי חאוטה:
 לזה אני מתפלל
צבי חאוטה:
 אנחנו מתחילים שוב ושוב מ-0
עודד פורר:
תתפלל ל-5,000
צבי חאוטה:
בעזרת השם
צבי חאוטה:
 קודם כול שיגיע אחד לפחות
עודד פורר:
אני לא מצליח להבין מתי קבענו מכסות של יהודים בעלייה?
צבי חאוטה:
תוך שנה לפחות 1,000 איש יגיעו כבר, ואז נדבר על הקבוצה הבאה
צבי חאוטה:
      לגבי הורדת פרופיל - - -
פנינה תמנו:
בגלגול הבא אנחנו צריכים לבקש לא להיוולד לא יהודים שחורים ולא יהודים מלוכסנים
פנינה תמנו:
 בושה וחרפה
פנינה תמנו:
 בושה
פנינה תמנו:
 אין לי דרך אחרת לומר
פנינה תמנו:
 זה פשוט בושה
פנינה תמנו:
 7
פנינה תמנו:
 שבעה יהודים נהרגים בשבוע שעבר – אף אחד לא מדבר על זה
פנינה תמנו:
 מה זה 5,500? מה זה? אתם צריכים לפעול עכשיו
צבי חאוטה:
להוריד פרופיל נמוך – לפני שבע שנים פגשתי את שר הפנים של הודו, פגשתי את ראש הממשלה – לא אכפת להם שבני המנשה, 3 מיליון יעברו לכאן
צבי חאוטה:
 לא אכפת להם
צבי חאוטה:
 נכון, לעשות כל דבר בחוכמה
צבי חאוטה:
 בפגישה עם שר החוץ, אלי כהן, לפני חודשיים, אמרתי אותו דבר
צבי חאוטה:
 תהיה עלייה – זה מעשה חשוב
צבי חאוטה:
 פה, הדבר השני – עלייה
צבי חאוטה:
 עלייה טובה
צבי חאוטה:
 ברוך השם, 5,000 כבר פה
צבי חאוטה:
 בני מנשה חרוצים מאוד
צבי חאוטה:
 האם ילכו לחקלאות או לא? לפי הניסיון בהודו, אני חושב שבין 40 ל-50 הם בעלי ניסיון בחקלאות
צבי חאוטה:
 זה לא אומר שפה כולם ירצו לעבוד בתחום הזה
צבי חאוטה:
 אני חושב שבני המנשה הם חרוצים, והאבטלה היא כמעט אפס
צבי חאוטה:
 אני לא דואג על העבודה
צבי חאוטה:
      בני המנשה שעולים, הם רוצים ללמוד איתנו, הם סומכים עלינו
צבי חאוטה:
 אבל כל עוד אין עלייה, מדברים על 5,000, אלה שנותרו
צבי חאוטה:
 אני שלם פה, ברוך השם, זה הבית שלי
צבי חאוטה:
 זו המדינה שלי
צבי חאוטה:
 ואלה שנותרו, ה-5,000, כל יום אין להם בתים
צבי חאוטה:
 300, 500 משפחות שאין להן בתים
צבי חאוטה:
 חורף, קר שם
צבי חאוטה:
 יש מלחמה שם
צבי חאוטה:
 מי מגן עליהם? אין צה"ל
צבי חאוטה:
 אין צה"ל שם בהודו, במניפור
צבי חאוטה:
 זה הצלת נפש
צבי חאוטה:
בואו נתחיל מ-1,000, ואז נדבר על עוד 1,000
פנינה תמנו:
 כל ה-5,000 צריכים לבוא, לא 1,000
צבי חאוטה:
אבל, אנחנו מדברים בגדול על 5,000 ולא זז כלום
פנינה תמנו:
כולם צריכים לבוא, ואנחנו נתחיל להפשיל שרוולים
פנינה תמנו:
 עד עכשיו היינו מאוד נחמדים
עודד פורר:
תודה רבה, צבי
עודד פורר:
 אני רוצה לשאול רגע את משרד החוץ – אתם מכירים את הסיפור הזה בקהילה?
מיכל וילר טל:
זה הגיע אלינו ממש ברגעים אלה בסמס
מיכל וילר טל:
 קיבלתי את זה כרגע
עודד פורר:
עכשיו בדיון?
מיכל וילר טל:
כן, ממש כרגע בדיון
עודד פורר:
עכשיו היא קיבלה את זה בסמס, שנהרגו 7 אנשים
פנינה תמנו:
אתם צריכים להכין מסמך דחוף-דחוף עם המל"ל להעלות אותם
עודד פורר:
טוב, את רצית גם, רחל
רחל לשם:
שלום
רחל לשם:
 אני רחל לשם, אני מתנדבת בקהילה מעל 20 שנה
רחל לשם:
 היו שנים שפשוט העלו אותם בשקט-בשקט, שלא יהיה פה רעש, ולא יהיה שום דבר, אף אחד לא ידע
רחל לשם:
 בשקט
רחל לשם:
 100 בשנה, 150 בשנה
רחל לשם:
 אני הייתי נוסעת בחופש הגודל, הייתי מורה, אני פנסיונרית היום, וזאת הייתה הקייטנה שלי – להיות איתם חודשיים; ללמד אותם עברית, ריקודי עם, שירים, לספר להם על ישראל, מה קורה בפוליטיקה
רחל לשם:
 להכין אותם לקראת העלייה
רחל לשם:
 לפני בדיוק עשרים שנה או 19 אחת הקבוצות שלי ממניפור, 240 איש, קיבלו אישור עלייה
רחל לשם:
 מאוד מהר התארגנו, שכרנו, והכל בתרומות אישיות, שכרנו אולפנה גדולה בפרדס חנה, שהיו שם גם מגורים, בית כנסת, גם כיתות
רחל לשם:
 אנשים טובים
רחל לשם:
 רק אנשים טובים
רחל לשם:
 שום איש מהממשלה, לא מהמשרדים – רק אנשים טובים לאורך הדרך עזרו לנו
עודד פורר:
ברור, אבל בואו, אנחנו צריכים להתמקד בדיון
רחל לשם:
ומה שאני אומרת זה שצריך פשוט לקחת את האנשים שיש להם איזשהו ניסיון עבודה עם בני מנשה ולרתום אותם
רחל לשם:
 אנחנו נעזור
רחל לשם:
 גם אם צריך בהתנדבות – נעזור
פנינה תמנו:
מה הבעיה העיקרית?
עודד פורר:
שנייה, אני אסביר לכם מה הבעיה
עודד פורר:
 יש פה בעיה שהם לא מוגדרים יהודים על פי ההלכה, ולכן צריך החלטת ממשלה, ואז הם באים לכאן ועוברים גיור בדיוק כמו - - -
פנינה תמנו:
שלושה חודשים
פנינה תמנו:
 הרב עובדיה יוסף קבע
עודד פורר:
הוא קבע שהם מזרע ישראל
פנינה תמנו:
מזרע ישראל והם צריכים לעבור גיור
פנינה תמנו:
 הם באים, הם מתגיירים - - -
עידית בלאושטיין:
סליחה, הרבנות צריכה להחליט כל פעם שהם באים
עודד פורר:
כל פעם החלטה
עודד פורר:
 אני רוצה לתת לחבר הכנסת לשעבר, מוטי יוגב, לפני רשות האוכלוסין
עודד פורר:
 בבקשה, מוטי
מוטי יוגב:
ראשית, תודה רבה על זימון הדיון ליושב-ראש הוועדה, עודד, ולחברי הכנסת שמשתתפים פה באכפתיות
מוטי יוגב:
 ואני חושב, אם אני אהיה מאוד החלטי, מעבר לכך שהעליות כולן הן חמצן של מדינת ישראל, מכל הגלויות
מוטי יוגב:
 הפוך מהמערכון של אורי זוהר ואריך איינשטיין, למדתי שכל מי שזכה לעלות מחויב להעלות את היתר, במחויבות גדולה
מוטי יוגב:
 אני רוצה להגיד כמה נקודות קצרות, ואתה נגעת, עודד, במשפטים האחרונים שלך, והרעיון של החקלאות הוא באמת של הסמנכ"ל
מוטי יוגב:
 אני התלהבתי ממנו
עודד פורר:
גם אני מתלהב ממנו
עודד פורר:
 אני אומר לכם עוד פעם, אני לא רואה את זה - - -
מוטי יוגב:
אני לא שם, אני רוצה לרדת מזה
מוטי יוגב:
 אני מסכים עם פנינה
פנינה תמנו:
בזהירות, בזהירות
עודד פורר:
זאת אופציה
פנינה תמנו:
כמו שאמר, לא כולם בטוח רוצים
עודד פורר:
מוטי, זאת אופציה
עודד פורר:
 זאת אופציה
מוטי יוגב:
לגמרי, לגמרי
מוטי יוגב:
 לכן, אני מסכים עם שניכם בעניין
מוטי יוגב:
      אני רוצה לומר כך: אחד, אני חושב שהמהות של הוועדה הזאת, וגם אני שמח ממה שאמר המשנה למנכ"ל, שאיך להגיד? "Go"
מוטי יוגב:
 להגיד "Go"
מוטי יוגב:
 והתביעה צריכה להיות מתי מביאים את זה כנוסח והחלטת ממשלה
מוטי יוגב:
 אחרי החלטת ממשלה, שלב ב', זה כל העניין של היכן
מוטי יוגב:
 אז נילחץ יותר ב-היכן
מוטי יוגב:
 יש לנו את החודשיים-שלושה לבחון את ההיכן, במציאות המורכבת של ישראל
מוטי יוגב:
 וההיכן הזה יכול להיות פתוח
מוטי יוגב:
משפט אחרון של פרמטרים, שכן צריכים להיות מובנים פה, ואני לא שולל שום מקום, במובנים של לבחון אותו – הפרמטרים של דיור, שפה ותעסוקה, יש כן הכרח, בגלל החלטת הדיור המלא, והם מקבלים אותה באהבה, הם מקבלים אותה באהבה כי הם מתים לחזור לארץ
מוטי יוגב:
 ומדובר באותם שרשומים בספרי קהילות כי הם מקיימים אורח חיים יהודי, במובנים שהם מקיימים
מוטי יוגב:
     יש פה גם כפרמטר את הרבנות, יש פה, בוודאי, את המל"ל ואת משרד החוץ, שאף אחד לא ישים את הרגל שלו
מוטי יוגב:
 ואת כל משרדי הממשלה; החינוך ואחרים
מוטי יוגב:
 אבל זה, צריך את החלטת הממשלה ל-"Go", ואת עבודת המטה ל-היכן
עודד פורר:
 אני רק אגיד, חבר הכנסת לשעבר יוגב, הסיבה שאני כן שמתי עוד פעם, אמרתי שיש גם אופציה שנוגעת בהקשר הזה של עלייה ליישובים חקלאיים, בסדר? ליישובים חקלאיים
עודד פורר:
 כי עד עכשיו העלו אותם כל פעם לערים, לא העלו אותם ליישובים חקלאיים
עודד פורר:
 העלו אותם לערים
עודד פורר:
 והעלייה ליישובים חקלאיים, דווקא מתוך איזושהי כמיהה של אנשים שמבינים, חבר'ה, בהרבה מאוד מובנים אנחנו נכנסים להליך של בנייה מחדש בעולם הזה
עודד פורר:
 העולם הזה של החקלאות הוא עולם עצום ברמה הבינלאומית מבחינת פתרון למשבר מזון
עודד פורר:
 ומדינת ישראל יודעת לתת פתרונות
עודד פורר:
 ודווקא בבנייה הזאת אפשר לקחת חלק ברמה כזו ש- - -